**Tomi Matti Männistö** (s. 3. lokakuuta 1964 Tampere) on Helsingin yliopiston ohjelmistotuotannon professori. Männistön puoliso vuodesta 1989 on tutkimuspäällikkö Satu Männistö (o.s. Vuori).

Tutkimus ja opetus
------------------

Tomi Männistö tutkii ja opettaa ohjelmistotuotantoa, erityisesti ohjelmistoarkkitehtuureja, vaatimustenhallintaa sekä ohjelmistojen varioituvuutta. Hän toimi ohjelmistoarkkitehtuurien maailman pääkonferenssin WICSA (nykyisin ICSA) ja Euroopan konferenssin ECSA yhteiskonferenssin puheenjohtajana vuonna 2012. Männistö on julkaissut yli 100 tieteellistä artikkelia. Artikkelit käsittelevät tuotteiden mallipohjaista konfigurointia, ohjelmistoarkkitehtuureja sekä ohjelmistojen vaatimustenhallintaa. Hänen tutkimusryhmänsä ESE (Empirical Software Engineering) tutkii myös ohjelmistojen suunnittelua laajemmin, kuten ns. jatkuvan eksperimentoinnin (engl. continuous experimentation) käyttämistä ohjelmistojen kehittämisessä.

Männistö on mukana kansainvälisessä ohjelmistotuotannon tutkijaverkostossa ISERN (International Software Engineering Research Network) sekä IFIP:n (International Federation for Information Processing) ohjelmistoarkkitehtuurien työryhmän WG 2.10 jäsen.

Ura
---

Männistö valmistui Tampereen teknillisestä korkeakoulusta diplomi-insinööriksi 1990. Hän valmistui tekniikan lisensiaatiksi 1998 ja väitteli tekniikan tohtoriksi Teknillisessä korkeakoulussa vuonna 2000. Post-doc-vuoden hän oli vierailevana tutkijana MIT:ssä ja Nokian tutkimuskeskuksessa Bostonissa Yhdysvalloissa. Männistö työskenteli Procons-yhtiössä suunnittelijana 1988–1991 ja Teknillisessä korkeakoulussa tutkijana 1991–2000, opettavana tutkijana 2000–2004, määräaikaisena professorina 2004–2007 ja professorina vuodesta 2008. Hän siirtyi Helsingin yliopiston professoriksi vuonna 2013.

Lähteet
-------

1. 1 2  Lasse Pajala, John Lagerbohm, Ulla Strengell-Silainen (toim.): *Kuka kukin on 2011*, s. 638. Helsinki: Otava, 2011. ISBN 978-951-1-24712-8.
2. 1 2  Tomi Männistön kotisivu. Helsingin yliopisto.(Viitattu 10.3.2018)
3. ↑  Rich Hilliard: The WICSA Conference Series *softwarearchitectureportal.org*. Viitattu 20.5.2018.
4. ↑  ICSA 2018 – April 30 – May 4 | Seattle, USA *icsa-conferences.org*.  Arkistoitu 25.5.2018. Viitattu 20.5.2018. (englanniksi)
5. ↑  SYMPOSIUM by Emagister: European Conference on Software Architectures 2018 (ECSA18) *eventos.upm.es*. Viitattu 20.5.2018. (englanniksi)
6. ↑  WICSA ECSA 2012 Conference on Software Architecture Helsinki Finland *wicsa2012.soberit.hut.fi*. Viitattu 20.5.2018. (englanniksi)
7. 1 2  Tomi Männistö - Google Scholar -sitaatit *scholar.google.fi*. Viitattu 20.5.2018.
8. ↑  Empirical Software Engineering | University of Helsinki *University of Helsinki*.  17.1.2017. Viitattu 20.5.2018. (englanniksi)
9. ↑  Cookbook for the systematic experimentation *ese-blog*.  9.5.2017. Viitattu 20.5.2018. (englanniksi)
10. ↑  ISERN: ISERN Members *isern.iese.de*.  Arkistoitu 21.5.2018. Viitattu 20.5.2018. (englanniksi)
11. ↑  Eduard Dundler: IFIP - Home *ifip.org*. Viitattu 20.5.2018.
12. ↑  TC 2 - Software: Theory and Practice *www.ifip.org*. Viitattu 20.5.2018.
13. ↑  Uusien professorien juhlaluennot 29.5. avoimia yleisölle. Helsingin yliopisto, 23.5.2013. (Viitattu 10.3.2018)

Aiheesta muualla
----------------

* Tomi Männistön kotisivu
* Tomi Männistön tutkimusryhmän Empirical Software Engineering (ESE) kotisivu
* Tomi Männistö Helsingin yliopiston tutkimustietojärjestelmässä
* Tomi Männistön julkaisut Google Scholarissa
* Tomi Männistön julkaisut ResearchGatessa

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Tieteilijät Muokkaa Wikidatassa | 
* DBLP
* Google Scholar

 |

 |